**LĪGUMS**

**Par Daugavpils pilsētas izglītības iestāžu ēku iekšējās elektroinstalācijas nomaiņu un remontu**

Daugavpils 2017.gada 12.janvārī

**Daugavpils pilsētas Izglītības pārvalde**, reģistrācijas Nr.90009737220, juridiskā adrese: Saules iela 7, Daugavpils, LV-5401, turpmāk saukta Pasūtītājs, tās **vadītājas Marinas Isupovas** personā, kura darbojas uz iestādes nolikuma pamata, no vienas puses, un

**Sabiedrība ar ierobežotu atbildību “Latgales energobūve”**, reģistrācijas Nr.41503045569, juridiskā adrese: Varšavas iela 13, Daugavpils, LV-5404, turpmāk saukta Izpildītājs, tās **valdes loceklis** **ar tiesībām pārstāvēt kapitālsabiedrību atsevišķi Staņislava Griškjāna** personā, no otras puses, abi kopā turpmāk saukti Puses,

pamatojoties uz Daugavpils pilsētas domes iepirkuma komisijas 2016.gada 12.decembra lēmumu (iepirkumu komisijas sēdes protokols Nr.4) iepirkumā “Daugavpils pilsētas izglītības iestāžu ēku iekšējās elektroinstalācijas nomaiņa un remonts”, identifikācijas Nr.DPD 2016/195, noslēdza šādu Līgumu:

1. **Līguma priekšmets**
   1. Pasūtītājs uzdod, bet Izpildītājs pret atlīdzību ar saviem spēkiem un saviem darba rīkiem, ierīcēm un materiāliem, atbilstoši Līguma nosacījumiem un Būvniecības likuma, 2014.gada 19.augusta Ministru kabineta noteikumu Nr.500 „Vispārīgie būvnoteikumi”, 2003.gada 25.februāra Ministru kabineta noteikumu Nr.92 „Darba aizsardzības prasības veicot būvdarbus”, 2004.gada 17.februāra Ministru kabineta noteikumu Nr.82 „Ugunsdrošības noteikumi” un citu spēkā esošo normatīvo aktu prasībām uzņemas veikt Daugavpils pilsētas izglītības iestāžu ēku iekšējās elektroinstalācijas nomaiņu un remontu (turpmāk tekstā – Būvdarbi) saskaņā ar tehnisko specifikāciju un darbu apjomiem (Līguma pielikums Nr.1) (turpmāk tekstā – Tehniskā specifikācija), Izpildītāja iesniegto būvniecības koptāmi, lokālo tāmi (Līguma pielikums Nr.2) (turpmāk tekstā – Tāmes), būvdarbu izpildes kalendāro grafiku (Līguma pielikums Nr.3) (turpmāk tekstā – Kalendārais grafiks), galvenā personāla sarakstu (Līguma pielikums Nr.4) (turpmāk tekstā – Personāla saraksts), Pasūtītāja pievienoto Tehnisko dokumentāciju (Līguma pielikums Nr.5 tiek pievienota līgumam atsevišķi) un citiem līguma pielikumiem. Līguma pielikumi ir neatņemamas Līguma sastāvdaļas.
   2. Izpildītājs Būvdarbus izpilda saskaņā ar Tehnisko specifikāciju un līguma pielikumiem. Būvdarbi sevī ietver visus Līgumā un Tehniskajā specifikācijā noteiktos būvobjekta izbūvei nepieciešamos būvdarbus, būvniecības vadību un organizēšanu, būvniecībai nepieciešamo materiālu un iekārtu piegādi, ieregulēšanu, palaišanu, būvdarbu nodošanu, izpilddokumentācijas un citas dokumentācijas sagatavošanu un citas darbības, kuras izriet no Līguma vai Tehniskās specifikācijas.
   3. Izpildītājs, parakstot Līgumu, apliecina, ka viņš ir pienācīgi iepazinies ar Tehnisko specifikāciju un iepirkuma nolikuma prasībām, tajā skaitā ar tajos ietvertajiem risinājumiem, darbu apjomiem, pielietojamiem materiāliem un prasībām un atsakās saistībā ar to izvirzīt jebkāda satura iebildumus vai pretenzijas. Izpildītājs apliecina, ka Būvdarbi ir realizējami un ka Tāmēs ir iekļauti visi Izpildītāja ar Būvdarbu pilnīgu paveikšanu (atbilstoši Līguma pielikumiem) saistītie izdevumi.
2. **Līgumcena un tās samaksas kārtība**
   1. Būvdarbu kopējā līgumcena tiek noteikta saskaņā ar Izpildītāja finanšu piedāvājumu un tas ir 12499,90 EUR (*divpadsmit tūkstoši četri simti deviņdesmit deviņi euro 90 centi*) bez PVN.
   2. Pievienotās vērtības nodoklis tiekaprēķināts un maksāts atbilstoši Latvijas Republikas normatīvajos aktos noteiktajai kārtībai.
   3. Līgumcena ietver visas izmaksas, kas saistītas ar Būvdarbu veikšanu pilnā apjomā, t.sk. materiālu un izstrādājumu izmaksas, darbu izmaksas, pieskaitāmos izdevumus, mehānismu un transporta izmaksas, darbu organizācijas izmaksas, nodokļus, apdrošināšanas izmaksas, iekārtu garantijas remonta izmaksas un izdevumus, kā arī darbu izpildei nepieciešamo būvizstrādājumu piegādi, nepieciešamo atļauju un licenču sagādāšanu, nepieciešamās un derīgās izpilddokumentācijas noformēšanu un nodošanu Pasūtītājam, Līgumcena ietver arī garantijas darbus un citas izmaksas, kuras saistītas ar līgumsaistību izpildi. Papildu izmaksas Līguma darbības laikā netiks pieļautas.
   4. Pasūtītājam nav pienākums apgūt visu Būvdarbu apjomu, kas norādīts Darbu apjomos.
   5. Būvdarbu veidu pozīcijas un to vienību izmaksas ir uzrādītas apstiprinātajā Darbu apjomā. Nepieciešamības gadījumā Līguma izpildes laikā var tikt mainīti Būvdarbu veidu apjomi, taču nemainīgi paliek Būvdarbu veidu vienību izmaksas un tās nedrīkst pārsniegt šī Līguma 2.1.punktā minēto līguma summu.
   6. Izpildītājs katru mēnesi līdz katra mēneša 5 (piektajam) datumam, iesniedz rēķinus par iepriekšējā mēnesī veiktajiem Būvdarbiem.
   7. Pasūtītājs pārskaita Līguma summu uz Izpildītāja norādīto bankas norēķinu kontu 30 (trīsdesmit) dienu laikā, ja ir iestājušies visi zemāk minētie nosacījumi:
      1. Pasūtītājs un Izpildītājs ir parakstījuši aktu par izpildīto Būvdarbu apjomu;
      2. Izpildītājs ir iesniedzis Pasūtītājam rēķinu par faktiski izpildītiem Būvdarbiem.
   8. Pasūtītājs ir samaksājis Izpildītājam par faktiski izpildītiem Būvdarbiem saskaņā ar Līguma 2.7.punktu, kad Pasūtītājs veicis bezskaidras naudas pārskaitījumu Izpildītāja rēķinā norādītajā bankas norēķinu kontā.
   9. Ja Pasūtītājam ir iebildumi pret Būvdarbu kvalitāti un Būvdarbu nodošanas-pieņemšanas akts abpusēji netiek parakstīts vai parakstīts ar Pasūtītāja iebildumiem, tad Būvdarbi netiek apmaksāti, kamēr Izpildītājs nenovērš Būvdarbu trūkumus.
   10. Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.
3. **Būvdarbu izpildes termiņš un nodošanas kārtība**
   1. Izpildītājs Būvdarbu izpildi veic 4 (četru) mēnešu laikā no līguma abpusējas parakstīšanas dienas.
   2. Izpildītājs Būvdarbus uzsāk, paveic un Līgumam un normatīvajiem aktiem atbilstošā kvalitātē nodod Pasūtītājam saskaņā ar šī Līguma nosacījumiem un atbilstoši spēkā esošo normatīvo aktu prasībām.
   3. Pēc Būvdarbu pabeigšanas Izpildītājs 3 (trīs) darba dienu laikā iesniedz Pasūtītājam:
      1. Būvdarbu nodošanas – pieņemšanas aktu, kurā uzrādītas Būvdarbu izmaksas un garantijas termiņš;
      2. būvmateriālu atbilstības deklarācijas.
   4. Būvdarbu nodošanas – pieņemšanas aktu Pasūtītājs 5 (piecu) darba dienu laikā pēc to iesniegšanas paraksta vai iesniedz Izpildītājam aktu par konstatētajiem defektiem, nosakot termiņu to novēršanai. Konstatētos defektus Izpildītājs novērš bez papildus samaksas.
   5. Būvdarbu izpilde un nodošana tiek veikta pa posmiem.
   6. Būvdarbu pabeigšanas diena ir Būvdarbu pabeigšanas akta abpusējas parakstīšanas diena.
4. **Pušu pienākumi un tiesības**
   1. Izpildītāja pienākumi:
      1. pēc Līguma noslēgšanas saskaņot Būvdarbu izpildi Objektā ar attiecīgo izglītības iestādi, uzsākt Būvdarbus Objektā un izpildīt visu Līgumā noteikto Būvdarbu apjomu ar saviem darba rīkiem, ierīcēm un darbaspēku, uz sava riska pamata, organizēt un veikt Būvdarbus u.c. uzdevumus, kas nepieciešami Līguma izpildei atbilstoši Līguma nosacījumiem un nodot Būvdarbus Pasūtītājam saskaņā ar Līguma nosacījumiem;
      2. pirms Būvdarbu uzsākšanas pārbaudīt situāciju Objektā, lai nepieļautu kļūdas Būvdarbu procesā un izstrādāt Darbu veikšanas projektu saskaņā ar Ministru kabineta noteikumiem Nr.655 “Noteikumi par Latvijas būvnormatīvu LBN 310-14 Darbu veikšanas projekts” un saskaņot ar Pasūtītāju. Būvdarbi var tikt veikti tikai pēc Darbu veikšanas projekta saskaņošanas;
      3. Būvdarbus veikt kvalitatīvi un atbilstoši Būvniecības likumam, 2014.gada 19.augusta Ministru kabineta noteikumiem Nr.500 „Vispārīgie būvnoteikumi”, 2003.gada 25.februāra Ministru kabineta noteikumiem Nr.92 „Darba aizsardzības prasības veicot būvdarbus”, 2004.gada 17.februāra Ministru kabineta noteikumiem Nr.82 „Ugunsdrošības noteikumi” un citiem spēkā esošajiem normatīvajiem aktiem, kā arī atbildīgām valsts un pašvaldības iestāžu prasībām un Pasūtītāja likumīgajiem norādījumiem.
      4. Būvdarbu laikā veikt Ministru kabineta  2003.gada 25.februāra noteikumos Nr.92 „Darba aizsardzības prasības, veicot būvdarbus” (turpmāk – Noteikumi Nr.92) noteiktās  projekta vadītāja funkcijas, tajā skaitā nodrošina līguma izpildes nodrošināšanai kvalificēta darba aizsardzības koordinatora piesaisti, un ir atbildīgs par Noteikumu Nr.92 noteikto pienākumu izpildi un, ja nepieciešams, Būvdarbu vietas norobežošanu, lai tajā neiekļūtu nepiederošas personas, un pēc iespējas mazāk traucēt iestādes darbību Būvdarbu laikā.
      5. nodrošināt, ka visas izmantojamās iekārtas un materiāli ir Latvijā sertificēti un atbilst Latvijas Republikā spēkā esošo būvnormatīvu prasībām un ka materiāli un izstrādājumi pēc izturības ir paredzēti publiskajām ēkām, kā arī nodrošināt, ka visiem paredzētajiem darbiem tiks ievērota ražotāja montāžas vai izbūves tehnoloģija;
      6. saskaņot nepieciešamos Būvdarbus ar citām atbildīgajām valsts vai pašvaldības institūcijām un saņemt attiecīgas, ja nepieciešams, Būvdarbu veikšanas atļaujas, kā arī segt ar šo atļauju saņemšanu saistītos izdevumus;
      7. nodrošināt Būvdarbu vadīšanu, ko veic Izpildītāja piedāvājumā norādītie būvdarbu vadītāji Edgars Veliks (būvprakses sertifikāta Nr.70-0920), mob. tālrunis 29780480, e-pasts [energobuve@gmail.com](mailto:energobuve@gmail.com); Vladimirs Astamonovs (būvprakses sertifikāta Nr.70-2000), mob. tālrunis 26451611, e-pasts [energobuve@gmail.com](mailto:energobuve@gmail.com);
      8. trīs dienu laikā no Līguma parakstīšanas brīža, kā arī Līguma darbības laikā nekavējoties informēt Pasūtītāju par visiem tiesu procesiem, kas uzsākti pret Izpildītāju;
      9. divu dienu laikā rakstiski ziņot Pasūtītājam par visiem apstākļiem, kas atklājušies Būvdarbu izpildes procesā un var radīt šķēršļus turpmākai Būvdarbu kvalitatīvai un savlaicīgai izpildei. Ja Izpildītājs minētajā termiņā nav par šādiem apstākļiem ziņojis Pasūtītājam, Izpildītājs zaudē tiesības atsaukties uz tiem nākotnē vai pamatot ar tiem jebkādus prasījumus, tai skaitā termiņu pagarinājumu.
      10. katru nedēļu organizēt darba sapulces, pieaicinot Pasūtītāja pārstāvjus un nepieciešamības gadījumā arī citus pārstāvjus;
      11. ievērot visus Pasūtītāja norādījumus, ciktāl tie nav pretrunā Līguma noteikumiem un spēkā esošajiem normatīvajiem aktiem, kā arī Tehniskās specifikācijas nosacījumus;
      12. bez papildu samaksas Pasūtītāja norādītajā termiņā novērst visas Pasūtītāja konstatētās Būvdarbu neatbilstības Līguma prasībām;
      13. pilnā apmērā atlīdzināt Būvdarbu izpildes laikā Pasūtītājam, trešajām personām vai apkārtējai videi nodarītos tiešos zaudējumus;
      14. katras nedēļas sākumā informēt Pasūtītāju par nākamajā nedēļā veicamajiem Būvdarbiem;
      15. Izpildītājam patstāvīgi jāorganizē savu nolīgto apakšuzņēmēju darbs un jādod nepieciešamie norādījumi un uzdevumi atbilstoši Tehniskajai specifikācijai, kā arī jāveic izpildīto darbu kontrole un pieņemšana. Norēķinus ar apakšuzņēmējiem Izpildītājs kārto patstāvīgi. Izpildītājs ir atbildīgs par apakšuzņēmēju veikumu tādā pat apmērā kā pats ir atbildīgs saskaņā ar Līgumu;
      16. ja Līgums tiek vienpusēji izbeigts, Izpildītājs nekavējoties pārtrauc Būvdarbus, par ko tiek sastādīts Būvdarbu nodošanas - pieņemšanas akts, atstāj darba vietu drošībā un kārtībā.
      17. Izpildītājs veic citus šajā Līgumā vai Tehniskajā specifikācijā noteiktos pienākumus vai darbības.
   2. Izpildītāja tiesības:
5. saskaņā ar Līgumā noteikto kārtību saņemt samaksu par atbilstoši Līguma nosacījumiem veiktajiem un pieņemtajiem Būvdarbiem;
6. Līgumā noteiktajā kārtībā nodot Pasūtītājam Būvdarbus pirms Līgumā noteiktā termiņa;
7. nepieciešamības gadījumā pieprasīt no Pasūtītāja Līguma izpildei nepieciešamo informāciju.
   1. Pasūtītājs pienākumi:
8. ievērot Līguma un spēkā esošo normatīvo aktu nosacījumus, kā arī atbildīgo valsts un pašvaldības iestāžu prasības;
9. pēc Līguma noslēgšanas 5 (piecu) darba dienu laikā uz Būvdarbu laiku nodot Izpildītājam Objektu, noformējot attiecīgu aktu;
10. savlaicīgi un Līgumā noteiktā kārtībā izskatīt visus no Izpildītāja saņemtos paziņojumus, pieprasījumus, iesniegumus, vēstules un priekšlikumus.
11. nodrošināt Izpildītājam pieeju Būvdarbu izpildes vietai visu Līguma darbības laiku;
12. nozīmēt Objektā savu pilnvaroto pārstāvi – Daugavpils pilsētas Izglītības pārvaldes enerģētiķis Romualds Vaišļa, tālrunis: 65440574, e-pasts [romualds.vaisla@ip.daugavpils.lv](mailto:romualds.vaisla@ip.daugavpils.lv), kura pienākums ir koordinēt Līguma izpildi un nodrošināt savlaicīgu informācijas apmaiņu;
13. pieņemt Izpildītāja nodoto atbilstoši Līgumam un normatīvajiem aktiem izpildītos Būvdarbus un samaksāt par izpildītajiem Būvdarbiem Līguma noteiktajā kārtībā.
    1. Pasūtītāja tiesības:
14. pieņemt Līgumam atbilstoši paveiktus Būvdarbus;
15. nozīmēt savu pārstāvi (Būvuzraugu) Būvdarbu izpildes, to kvalitātes un atbilstības Līgumam uzraudzīšanai. Būvuzraugam ir visas tās tiesības un pienākumi, kādi tam ir noteikti būvnormatīvos, citos normatīvajos aktos un Līgumā.
16. ne biežāk kā reizi nedēļā pieprasīt un ne vēlāk kā 3 (trīs) darba dienu laikā no pieprasījuma brīža saņemt no Izpildītāja rakstveida ziņas par Būvdarbu izpildes gaitu un atbilstību termiņiem;
17. dot Izpildītājam saistošus norādījumus attiecībā uz Līguma izpildi;
18. iegūt trešo personu atzinumus par Līguma izpildes gaitu vai rezultātu, ja tas nepieciešams Līgumā paredzēto saistību izpildes pārbaudei.
19. veikt Būvdarbu izpildes kvalitātes kontroli. Pasūtītāja veiktā Būvdarbu izpildes kontrole vai Izpildītāja izpildīto Būvdarbu pārbaude nevar būt par pamatu Līgumā vai ar likumu noteiktās Izpildītāja atbildības par neatbilstoši izpildītiem Darbiem samazināšanai.
20. apturēt Būvdarbu izpildi, ja Izpildītājs vai tā personāls neievēro uz Būvdarbu izpildi attiecināmos normatīvos aktus vai Līguma nosacījumus. Būvdarbus Izpildītājs ir tiesīgs atsākt, saskaņojot to ar Pasūtītāju, pēc konstatētā pārkāpuma novēršanas. Izpildītājam nav tiesību uz Būvdarbu izpildes termiņa pagarinājumu sakarā ar šādu Būvdarbu apturēšanu.
21. **Izpildītāja personāls un apakšuzņēmēji**
22. Izpildītāja personālu, kuru tas iesaistījis Līguma izpildē, par kuru sniedzis informāciju Pasūtītājam, un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Līguma 5.sadaļas nosacījumus.
23. Ja tiek veikta būvdarbu vadītāja maiņa, Izpildītājs to rakstveidā saskaņo ar Pasūtītāju, pievienojot attiecīgā būvdarbu vadītāja apliecinājumu, būvprakses sertifikāta apliecinātu kopiju un profesionālās civiltiesiskās atbildības apdrošināšanas polises apliecinātu kopiju.
24. Ja tiek veikta speciālista maiņa, Izpildītājs to rakstveidā saskaņo ar Pasūtītāju, pievienojot attiecīgā speciālista apliecinājumu, būvprakses sertifikāta vai izglītības dokumenta (elektrodrošības speciālistam) apliecinātu kopiju.
25. Ja tiek veikta apakšuzņēmēju maiņa, Izpildītājs to rakstveidā saskaņo ar Pasūtītāju, pievienojot apakšuzņēmēja apliecinājuma par tā gatavību veikt tam izpildei nododamo līguma daļu oriģinālu.
26. Pasūtītājs nepiekrīt Līguma 5.1.punktā minētā personāla vai apakšuzņēmēju nomaiņai, ja:
27. piedāvātais personāls vai apakšuzņēmējs neatbilst iepirkuma dokumentos noteiktajām prasībām, kas attiecas uz pretendenta personālu vai apakšuzņēmējiem;
28. tiek nomainīts apakšuzņēmējs, uz kura iespējām iepirkumā izraudzītais Izpildītājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkumā izraudzītais Izpildītājs atsaucies, apliecinot savu atbilstību iepirkumā noteiktajām prasībām.
29. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem.
30. Ja Izpildītājs neievēro Līguma 5.sadaļā minēto kārtību, Pasūtītājs var apturēt Darbus līdz Izpildītājs ir novērsis konstatētos pārkāpumus, bet Līguma 3.1.punktā noteiktais Darbu izpildes termiņš netiek pagarināts.
31. Personāla vai apakšuzņēmēju nomaiņa vai apakšuzņēmēju piesaistīšana Līguma izpildē pēc Izpildītāja iniciatīvas neatbrīvo Izpildītāju no atbildības par šī Līguma izpildi kopumā, vai kādu no daļām, kā arī neuzliek Pasūtītājam papildus pienākumus un saistības.
32. **Apdrošināšana un garantijas**
    1. Izpildītājs uz sava rēķina uzņemas noslēgt atbildīgā būvdarbu vadītāja profesionālās civiltiesiskās atbildības apdrošināšanu Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā un apmērā,
    2. Izpildītājs 5 (piecu) darba dienu laikā no Līguma parakstīšanas dienas iesniedz Pasūtītājam atbildīgā būvdarbu vadītāja profesionālās civiltiesiskās atbildības apdrošināšanu par apdrošināšanas summu 10 % (*desmit procenti*) no būvdarbu kopējām būvizmaksām, bet ne mazāk par EUR 150000 (*vienu simtu* *piecdesmit tūkstošiem euro 00 centi*).
    3. Atbildīgā būvdarbu vadītāja profesionālās civiltiesiskās atbildības apdrošināšanas līgumu Izpildītājs uztur spēkā visu Būvdarbu veikšanas un garantijas laiku.
    4. Izpildītājs 5 (piecu) darba dienu laikā pēc Līguma noslēgšanas iesniedz Pasūtītājam kredītiestādes vai apdrošinātāja izsniegtu Līguma saistību izpildes garantiju 10% (desmit procentu) apmērā no kopējās Līguma summas.
    5. Līguma saistību izpildes garantiju Pasūtītājs ir tiesīgs izmantot, lai kompensētu Izpildītāja saistību neizpildes rezultātā Pasūtītājam nodarītos zaudējumus vai lai ieturētu līgumsodu
    6. Līguma saistību izpildes garantija ir spēkā no tās izdošanas datuma līdz būvdarbu garantijas laika garantijas iesniegšanas brīdim.
    7. Izpildītājs būvdarbu pabeigšanas akta parakstīšanas dienā iesniedz Pasūtītājam kredītiestādes vai apdrošinātāja izsniegtu būvdarbu garantijas laika garantiju 5% (piecu procentu) apmērā no kopējās Līguma summas.
    8. Būvdarbu garantijas laika garantiju Pasūtītājs ir tiesīgs izmantot, lai kompensētu garantijas laikā konstatēto būvdarbu defektu, trūkumu vai neatbilstības novēršanas nodarītos zaudējumus vai, lai ieturētu Līgumā nolīgto līgumsodu.
    9. Būvdarbu garantijas laika garantiju Izpildītājs uztur spēkā 5 (piecus) gadus no Būvdarbu pieņemšanas – nodošanas akta parakstīšanas brīža.
33. **Garantija laiks**
    1. Garantijas laiks izpildītajiem Būvdarbiem ir ne mazāks kā 5 (pieci) gadi.
    2. Garantijas laiks tiek rēķināts no Būvdarbu pabeigšanas akta abpusējas parakstīšanas dienas.
    3. Garantijas laikā Izpildītājs bez maksas novērš Pasūtītāja konstatētos defektus.
    4. Līguma 7.1.apakšpunktā minētās garantijas ietvaros Izpildītājs novērš ekspluatācijas laikā konstatētos defektus 5 (piecu) darba dienu laikā no brīža, kad uz Līguma 12.3.punktā norādīto e – pastu tiek nosūtīta pretenzija par radušos defektu. Laikā, kamēr defekts netiek izlabots, garantijas laiks tiek pagarināts par defektu izlabošanas laika periodu.
    5. Ja ekspluatācijas laikā konstatēto defektu novēršanai 7.1.apakšpunktā minētās garantijas ietvaros tehniski nepieciešams ilgāks laiks par 5 (piecām) darba dienām, tad Izpildītājs Līguma 7.4.punktā noteiktajā termiņā uzsāk defektu novēršanu un 3 (trīs) darba dienu laikā no brīža, kad uz Līguma 12.3.punktā norādīto e – pastu ir nosūtīta pretenzija par konstatēto defektu, sastāda un iesniedz Pasūtītājam saskaņošanai rakstveida paziņojumu defektu novēršanas termiņa pagarināšanai.
    6. Puses vienojas, ka pretenzijā minēto defektu novēršanu pienācīgā kvalitātē apliecinās tikai Pušu parakstīts nodošanas – pieņemšanas akts. Līdz šāda akta parakstīšanai uzskatāms, ka defekts nav izlabots un veikto Būvdarbu garantijas laiks tiek pagarināts līdz defektu izlabošanas brīdim.
    7. Gadījumā, ja Izpildītājs nenovērš trūkumus un/vai defektus šī Līguma 7.5.punktā noteiktajā termiņā un termiņa nokavējums sastāda vismaz 10 (desmit) kalendāras dienas, Pasūtītājs ir tiesīgs veikt šādu trūkumu un/vai defektu novēršanu saviem spēkiem vai pieaicināt trešās personas. Izpildītājs šādā gadījumā atlīdzina Pasūtītājam visus ar trūkumu un/vai defektu novēršanu saistītos izdevumus.
34. **Līguma grozīšanas kārtība un kārtība, kādā pieļaujama atkāpšanās no līguma**
    1. Līgumu var grozīt tikai tad, ja Līguma grozījumi ir nebūtiski, noformējot Līguma grozījumus rakstveidā, Līguma grozījumu būtiskumu tiek izvērtējot saskaņā ar Publisko iepirkumu likumu un publisko iepirkumu jomā kompetentu iestāžu izstrādātajiem metodiskajiem norādījumiem un vadlīnijām.
    2. Pasūtītājs ir tiesīgs nekavējoties vienpusēji atkāpties no līguma izpildes, rakstveidā brīdinot par to Izpildītāju 7 (septiņas) dienas iepriekš, ja:
       1. Izpildītājs veic Būvdarbus neatbilstoši Līguma vai tā pielikumu noteikumiem vai Pasūtītāja likumīgajiem norādījumiem. Pasūtītājam nav pienākuma atlīdzināt šādas Izpildītāja rīcības rezultātā tam radušos zaudējumus;
       2. Izpildītāja vainas (nolaidīgu rīcību, nevērību, nekvalitatīvu izpildi) pamatojošu apstākļu rezultātā Pasūtītājam radušies materiāli zaudējumi;
       3. Līguma izpildes laikā noskaidrojas, ka Izpildītājs nav spējīgs vai tiesīgs veikt Būvdarbus saskaņā ar Līguma noteikumiem;
       4. Izpildītājs pārkāpj Latvijas Republikas spēkā esošos normatīvos aktus, kas attiecas uz Būvdarbu veikšanu;
       5. Izpildītājs Līgumā noteiktā termiņā neiesniedz Līguma saistību izpildes garantiju/būvdarbu garantijas laika garantiju, vai arī ja iesniegtā Līguma saistbīu izpildes garantija/būvdarbu garantijas laika garantija ir zaudējusi spēku un jaunā garantija nav savlaicīgi iesniegta;
       6. Izpildītājs ir nokavējis Būvdarbu izpildes termiņu. Šajā gadījumā iestājas sekas, kas ir norādītas Līguma 9.4.punktā;
       7. Izpildītājs pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta.
    3. Ja Pasūtītājs vienpusēji atkāpjas no Līguma:
       1. Izpildītājs nekavējoties pārtrauc Būvdarbus, tad, piedaloties Pasūtītāja un Izpildītāja nozīmētajām atbildīgajām amatpersonām, tiek sastādīts akts par izpildītajiem Būvdarbu apjomiem no būvniecības sākuma. Par izpildītiem Būvdarbiem tiek uzskatīti tikai tie, kuri veikti atbilstoši Tehniskajai specifikācijai, kā arī par izpildītiem Būvdarbiem tiek uzskatīti tikai tie, kam ir Latvijas būvnormatīvos noteiktie tehniskie parametri, un par kuriem būvobjektā ir būvnoteikumos uzskaitītā būvdarbu veikšanas dokumentācija. Pasūtītājs ir tiesīgs veikt pārbaudes un pieaicināt neatkarīgus ekspertus izpildīto Būvdarbu apjoma noteikšanai.
       2. Ja faktiski izpildīto Būvdarbu vērtība ir mazāka par summu, kuru Pasūtītājs jau ir samaksājis Izpildītājam, pēdējam ir pienākums atmaksāt pārmaksāto summu. Izdarot samaksu, Pasūtītājs ir tiesīgs ieturēt aprēķināto līgumsodu vai zaudējumu atlīdzību.
       3. Puses savstarpējo norēķinu šajā punktā minētajā gadījumā veic 30 (trīsdesmit) dienu laikā pēc šajā punktā minētā akta parakstīšanas un brīža.
    4. Gadījumā, ja Līgums tiek pārtraukts Izpildītāja vainas dēļ Līguma 8.2.1.-8.2.5.punktos paredzētajos gadījumos, Izpildītājs maksā Pasūtītājam līgumsodu par saistību neizpildi 10% apmērā no kopējās Līguma summas.
35. **Atbildība**
    1. Puses atbild viena otrai saskaņā ar Līgumu un Latvijas Republikas normatīvajos aktos noteikto.
    2. Izpildītājs apliecina, ka ir veicis visas nepieciešamās darbības un aprēķinus, kas nodrošina Būvdarbu veikšanu par Līguma cenu, un apliecina, ka Tāmē ir iekļauti visi Līguma mērķa sasniegšanai nepieciešamie un derīgie darbi un materiāli ar visiem riskiem, tai skaitā iespējamiem sadārdzinājumiem, kuri nepieciešami pilnīgai Būvdarbu veikšanai, lai nodrošinātu Būvdarbu izpildi atbilstoši Līguma noteikumiem. Visi Būvdarbi, par kuriem Izpildītājs bija informēts, bet nav ievērtēti Līguma cenā, tiek veikti uz Izpildītāja rēķina.
    3. Izpildītājs ir pilnā mērā materiāli atbildīgs par savu darbaspēku, tā tehnisko nodrošinājumu, darbinieku kvalifikāciju un darba procesā pielietoto materiālu un iekārtu kvalitāti. Izpildītājs ir atbildīgs par to, lai visi materiāli tiktu izmantoti un uzstādīti saskaņā ar ražotāja noteiktajiem uzstādīšanas noteikumiem un tehnoloģiju.
    4. Ja Izpildītājs Līgumā norādītajā termiņā nenodod Būvdarbus, Pasūtītājs ir tiesīgs piemērot līgumsodu 0,5 % apmērā no Izpildītāja piedāvātās līgumcenas par darbu izpildi par katru darbu izpildes kavējuma dienu, bet ne vairāk kā 10 % no līguma summas.
    5. Ja Izpildītājs nenovērš defektus Līguma 7.4. vai 7.5.punktos norādītajos termiņos, Izpildītājs maksā Pasūtītājam līgumsodu 0,5 % apmērā no nenovērsto defektu vērtības par katru kavējuma dienu, bet ne vairāk kā 10 % no līguma summas, kā arī atlīdzina Pasūtītājam zaudējumus, kas tam radušies defektu savlaicīgas nenovēršanas rezultātā. Zaudējumu apmēru nosaka, pusēm vienojoties, bet, ja vienošanās netiek panākta – strīds tiek izšķirts tiesā saskaņā ar Latvijas Republikas normatīvajiem aktiem. Izpildītājs tiek atbrīvots no līgumsodu nomaksas, ja izpilde kavēta Pasūtītāja vainas dēļ.
    6. Ja Pasūtītājs bez pamatojuma neveic maksājumus Līgumā noteiktajos termiņos, Pasūtītājs maksā Izpildītājam līgumsodu 0,5 % apmērā no nokavēto maksājumu summas par katru kavējuma dienu, bet ne vairāk kā 10 % no līguma summas.
    7. Izpildītājs maksā Līgumā noteikto līgumsodu un atlīdzina zaudējumus Pasūtītājam vai Pasūtītājs tos atskaita no tuvākā paredzētā maksājuma Izpildītājam vai izmanto attiecīgo garantiju.
    8. Līgumsoda samaksa Puses neatbrīvo no pienākuma izpildīt Līgumā noteiktās saistības.
36. **Nepārvarama vara**
    1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.
    2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
    3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai sastāda jaunu līgumu, vai arī lauž Līgumu.
37. **Strīdu izskatīšanas kārtība un citi nosacījumi**
    1. Jebkurš strīds, domstarpība vai prasība, kas izriet no Līguma, kas skar tā pārkāpšanu, izbeigšanu vai spēkā neesamību, tiek risināts sarunu ceļā, bet, ja vienošanās netiek panākta – Latvijas Republikas tiesā normatīvajos aktos noteiktajā kārtībā.
    2. Ja Līguma darbības laikā tiek mainīts Pasūtītājam pieejamais finansējums šim līgumam, Pasūtītājam un Izpildītājam, savstarpēji vienojoties, būs jākoriģē iespējamās izmaiņas un paredzamie maksājumi par izpildītajiem apjomiem Būvdarbu izpildes gaitā. Ja Pasūtītājs nevar vienoties ar Izpildītāju un noslēgt iepriekš minēto vienošanos, tad Pasūtītājs ir tiesīgs vienpusēji atkāpties no Līguma bez jebkādu soda sankciju piemērošanas vai kompensācijas par labu Izpildītājam. Norēķini tiek veikti par faktiski paveikto darbu uz Līguma izbeigšanas brīdi.
38. **Nobeiguma noteikumi**
    1. Līgums stājas spēkā ar tā abpusēju parakstīšanas dienu un ir spēkā līdz brīdim, kad Izpildītājs ir izpildījis ar Līgumu uzņemtās garantijas saistības.
    2. Puses vienojas, ka ar Līguma izpildi saistītos jautājumus risinās, tajā skaitā parakstīs Darbu nodošanas-pieņemšanas aktus, šādas Pušu pilnvarotās personas:
       1. no Pasūtītāja puses par Līguma izpildi Pasūtītājs nozīmē pārstāvi, kuram ir tiesības darboties Pasūtītāja vārdā saistībā ar šī Līguma izpildi, t.sk., veic ar šo Līgumu uzņemto saistību izpildes kontroli un Darbu nodošanas-pieņemšanas aktu parakstīšanu, Pasūtītāja atbildīgā persona: Daugavpils pilsētas Izglītības pārvaldes enerģētiķis Romualds Vaišļa, tālrunis: 65440574, e-pasts [romualds.vaisla@ip.daugavpils.lv](mailto:romualds.vaisla@ip.daugavpils.lv).
       2. no Izpildītāja puses par Līguma izpildi Izpildītājs nozīmē pārstāvi, kuram ir tiesības darboties Izpildītāja vārdā saistībā ar šī Līguma izpildi, t.sk. veic ar šo Līgumu uzņemto saistību izpildes kontroli un nodošanas – pieņemšanas aktu parakstīšanu, Izpildītāja atbildīgā persona: SIA “Latgales energobūve” valdes loceklis Staņislavs Griškjāns, mob. tālrunis 29498870, e-pasts [energobuve@gmail.com](mailto:energobuve@gmail.com).
    3. Par garantijas ietvaros konstatētajiem defektiem Pasūtītājs paziņo uz e-pastu [energobuve@gmail.com](mailto:energobuve@gmail.com).
    4. Ja kādai no Pusēm tiek mainīti kādi Līgumā minētie rekvizīti, tālruņa numuri,   
       e-pasta adreses u.c., tad tā Puse 1 (vienas) darba dienas laikā paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.
    5. Izpildītājam savlaicīgi, bet ne vēlāk kā 3 (trīs) darba dienu laikā, jāinformē Pasūtītājs par jebkurām izmaiņām saimnieciskajā darbībā, tai skaitā par tās apturēšanu vai maksātnespējas procedūras uzsākšanu.
    6. Jautājumos, ko neregulē Līgums, Puses vadās pēc spēkā esošajiem Latvijas Republikas normatīvajiem aktiem.
    7. Līgums ir saistošs pusēm, kā arī to saistību pārņēmējiem.
    8. Līgums sastādīts 2 (divos) eksemplāros latviešu valodā, kuriem ir vienāds juridiskais spēks, no kuriem viens eksemplārs tiek nodots Izpildītājam, bet otrs eksemplārs Pasūtītājam.
    9. Līgumam pievienoti sekojoši pielikumi, kas ir Līguma neatņemamas sastāvdaļas:
39. 1.pielikums – Tehniskā specifikācija uz 17 (septiņpadsmit) lapām (*oriģināls*);
40. 2.pielikums – Tāmes uz 19 (deviņpadsmit) lapām (*oriģināls*);
41. 3.pielikums – Darbu izpildes kalendārais grafiks uz 5 (piecām) lapām (*oriģināls*);
42. 4.pielikums – Galvenā personāla saraksts uz 2 (divām) lapām (*oriģināls*);
43. 5.pielikums – Tehniskā dokumentācija *(tiek pievienota līgumam atsevišķi)*;
44. 6.pielikums – Līguma saistību izpildes garantija *(tiek pievienota līgumam atsevišķi)*;
45. 7.pielikums – Būvdarbu garantijas laika garantija *(tiek pievienota līgumam atsevišķi)*
46. **Pušu rekvizīti**

|  |  |
| --- | --- |
| **Pasūtītājs:**  Daugavpils pilsētas Izglītības pārvalde reģistrācijas Nr.90009737220,  Saules iela 7, Daugavpils, LV-5401  AS “Citadele banka”, kods PARXLV22,  konts LV13PARX0000850062460  Daugavpils pilsētas Izglītības pārvaldes  vadītāja    *(personiskais paraksts)* M.Isupova | **Izpildītājs:**  SIA “Latgales energobūve”  reģistrācijas Nr.41503045569,  Varšavas iela 13, Daugavpils, LV-5404  AS “Citadele banka”, kods PARXLV22,  konts LV98PARX0013863750001  SIA “Latgales energobūve” valdes loceklis ar tiesībām pārstāvēt kapitālsabiedrību atsevišķi    *(personiskais paraksts)* S.Griškjāns |